Veien til Agra (hørespill)

Veien til Agra er et norsk drama-hørespill for barn som gikk på NRK Radio i 1960. Hørespillet er i fire deler og er basert på Aimée Sommerfelts bok med samme tittel fra 1959. Spillet handler om Lalu, en 13 år gammel indisk gutt, og søsteren hans Maya, som er sju år. Maya har en alvorlig øyesykdom og står dermed i fare for å miste skoleplassen. Men så får de høre at sykdommen kan helbredes på et sykehus i Agra. Dermed legger de ut på en lang og strabasiøs ferd til fots. Rollen som Maya spilles av Yngvil Kiran, mens rollen som Lalu spilles av Ragnar Næss. Manus er ved Ebba Haslund.

Hørespillserien gikk i reprise i 1963, 1968, 1979, 1988 og 1993.

Referanser

Eksterne lenker 
 Hørespillet på NRK Radio

Hørespill på NRK Radio
Norske hørespill for barn og ungdom
Norske hørespill fra 1960-årene